**Jegyzőkönyv**

Készült: Bajót Község Önkormányzati Képviselő-testületének 2015június 30-án 16.00 órai kezdettel megtartott testületi ülésén.

Az ülés helye: Millenniumi Ház

Bajót, Kossuth Lajos u 147.

Jelen vannak: Tóth Zoltán polgármester

Malagurszkiné Szabó Éva képviselő

Paul Zoltánné képviselő

Molnár Attila képviselő

Bognár Gábor képviselő

Tarnóczy Tünde jegyző

Horváth Attiláné jegyzőkönyv-vezető

Juhász Péter tű.alezredes

Bagóné Toldi Györgyi a Hétszínvirág Óvoda vezetője

**Tóth Zoltán** polgármester a határozatképesség megállapítása után köszönti a megjelenteket, külön köszönti Juhász Péter tűzoltó alezredest és Bagóné Toldi Györgyi óvodavezetőt, majd az ülést megnyitja.

Tervezett napirend:

1. Bajótért díj adományozása

2 ) Esztergomi HTP 2014. évi beszámoló

3) A Bajóti Hétszínvirág Óvoda beszámolójának elfogadás és az SZMSZ   
 módosítása

4)Két ülés közötti beszámoló

5) Az Önkormányzat 2014 évi zárása

6) Önkormányzati lakás értékesítés feltételeinek megtárgyalása

7) Duna-Vértes-Gerecse Hulladékgazdálkodási Társulás tagfelvétele

8) ÉDV Zrt. 2015. évi gördülő fejlesztési terv elfogadása

9) Egyebek

Ügyrendi javaslat nem volt a képviselők 5 igen, 0 nem és 0 tartózkodással az alábbi határozatot hozta:

**50/2015 (VI.30 ) számú határozat**

Bajót Község Önkormányzatának Képviselő-testülete a jelen tanácskozás napirendjét a meghívó szerinti napirendi ponttal állapítja meg.

**Felelős:** Tóth Zoltán polgármester

**Határidő:** azonnal

1. **Napirend**

**Bajótért díj adományozása**

**Tóth Zoltán polgármester:** A Bajótért címrejavasolná Dr. Kiss-Rigó László, Szeged-Csanádi Egyházmegye-i Megyéspüspök urat, mivel 8-9 éve támogatja a sport tábor ügyét.

**Malagurszkiné Szabó Éva képviselő:** Ő is szeretne javaslatot tenni. A festőtábor megszervezésében, működtetésében Simon M. Veronika Munkácsy díjas festőművész is aktívan részt vett.

A képviselő testület rövid beszélgetés, egyeztetés után 5 igen, 0 nem és 0 tartózkodással Dr. Kiss-Rigó László, Szeged-Csanádi Egyházmegye-i Megyéspüspök Úr Bajótért díj adományozása ügyében az alábbi határozatot hozta:

**51/2015 (VI. 30. ) számú határozat**

Bajót Község Önkormányzat képviselő-testülete úgy dönt, hogy Dr. Kiss-Rigó László, Szeged-Csanádi Egyházmegye-i Megyéspüspök Úr részére, a bajóti sportért végzett áldozatos tevékenységéért „Bajótért díj” elismerésben részesíti.

**Határidő:** 2015 augusztus

**Felelős:** polgármester

A képviselő testület 5 igen, 0 nem és 0 tartózkodással Simon M. Veronika Munkácsy díjas festőművész Bajótért díj adományozása ügyében az alábbi határozatot hozta:

**52/2015 (VI. 30. ) számú határozat**

Bajót Község Önkormányzat képviselő-testülete úgy dönt, hogy Simon M. Veronika Munkácsy díjas festőművész részére, a bajóti alkotótáborért végzett áldozatos tevékenységéért „Bajótért díj” elismerésben részesíti.

**Határidő:** 2015 augusztus

**Felelős:** polgármester

**2) Napirend**

**Esztergomi HTP 2014. évi beszámoló**

( 1. számú melléklet)

**Tóth Zoltán polgármester:** Az Esztergomi http beszámolóját a képviselők kézhez kapták, van-e valakinek hozzászólás, kérdése.

Mivel kérdés hozzászólás nem volt a polgármester átadta a szót Juhász Péter tűzoltó alezredesnek, aki röviden bemutatkozott és összefoglalta a beszámolóban leírtakat. Továbbá tájékoztatta a képviselőket a pályázati lehetőségről, és felajánlotta segítségét, amennyiben eszközökre pályázna a testület illetve valamelyik civil szervezet.

A képviselő testület rövid beszélgetés után 5 igen, 0 nem és 0 tartózkodással az alábbi határozatot hozta:

**53/2015 (VI. 30. ) számú határozat**

Bajót Község Önkormányzat képviselő-testülete az Esztergomi HTP beszámolóját a jegyzőkönyv 1 számú melléklete alapján elfogadja.

**Határidő:** azonnal

**Felelős:** Tóth Zoltán polgármester

**3) Napirend**

**A Bajóti Hétszínvirág Óvoda beszámolójának elfogadás és az SZMSZ módosítása**

( 2. számú melléklet)

**Tóth Zoltán polgármester:** A Hétszínvirág Óvoda beszámolót minden képviselő kézhez kapta, van-e hozzászólás, kérdés az anyaggal kapcsolatban.

Mivel hozzászólás, kérdés az anyaggal kapcsolatban nem volt a képviselő-testület 5 igen, 0 nem és 0 tartózkodással az alábbi határozatot hozta:

**54/2015 (VI. 30. ) számú határozat**

Bajót Község Önkormányzat képviselő-testülete a Hétszínvirág Óvoda beszámolóját a jegyzőkönyv 2 számú melléklete alapján elfogadja.

**Határidő:** azonnal

**Felelős:** Tóth Zoltán polgármester

**Tarnóczy Tünde jegyző:** Az óvoda SZMSZ-ének módosítására azért van szükség, mivel Bagóné óvoda vezetői megbízatása lejárt. Az óvodavezetői pályázat sikerességéig a helyettes óvodavezetőnek kell ellátnia az óvoda feladatait, így az SZMSZ-ben Bagóné Toldi Gyöngyit, mint helyettest meg kell jelölni, valamint bele kell foglalni, hogy az óvoda az idei évtől 3 csoporttal fog működni.

**Tóth Zoltán polgármester:** Az óvoda vezetői állás meg kell hirdetnünk, mivel Bagónénak még fél év van hátra is iskolából.

A képviselő testület rövid beszélgetés után 5 igen, 0 nem és 0 tartózkodással az alábbi határozatot hozta:

**55/2015 (VI. 30. ) számú határozat**

Bajót Község Önkormányzat képviselő-testülete a Hétszínvirág Óvoda SZMSZ-ét a jegyzőkönyv 3. számú melléklete alapján elfogadja.

**Határidő:** azonnal

**Felelős:** Tóth Zoltán polgármester

**4) Napirend**

**Két ülés közötti beszámoló**

**Tóth Zoltán polgármester:** Röviden elmondaná az elmúlt időszak eseményeit**:**

* május 27-én a Duna-Pilis-Gerecse Vidékfejlesztési Egyesület ülésén vettem részt, ahol a költségvetést fogadtuk el és jövőbeni működésről tárgyaltunk
* június 2-án Tatabányán katasztrófavédelmi oktatáson vettem részt, majd ugyanezen a napon délután a művelődési bizottság ülésén vettem részt.
* június 9-én filmesekkel egyeztettem, akik a faluban és a temetőben szeretnének forgatni, kértem Őket, hogy a temetőben való forgatással kapcsolatban vegyék fel a kapcsolatot az atyával.
* megalakult a kistérségi turisztikai egyesület
* június 12-én Csapuka Józseffel egyeztettem a József Attila utca birtokviszonnyal kapcsolatban. Megállapodtunk vele, a szerződést már aláírtuk. Esztergom kistérségi társulási ülésen voltam, ahol a kistérségi sátor eladásáról döntöttünk. Még ezen a napon a Holcim díj átadóján vettem részt. Az elnyert forrás több, mint amibe a Kossuth L. utcai járdaszakasz kerül, ezért árajánlatot kértünk az orvosi rendelő járda burkolására is.
* június 13-án Sárisápon polgárőr napon voltam
* június 15-én a Duna-Vértes Hulladékgazdálkodási Társulás közgyűlésén vettem részt. Két pályázatuk volt hulladéklerakó rekultivációjával kapcsolatban. Nálunk a Dobozi Mihály utcai hulladéklerakó lett rekultíválva. A másik egy egységes hulladéklerakóra lett beadva, ezt is megnyerte a társulás. Tatabányán lesz egy lerakó és Nyergesújfalun egy válogató.  
   Még ezen a napon Balog Attila kmb. járt nálam a szolgálati lakás megvásárlásával kapcsolatban. A bérleti szerződést fel kell mondanunk vele.
* június 16-án az Eszközkezelővel együtt megtekintetünk a Kossuth Lajos utcában egy házat, ami az Eszközkezelő később az Önkormányzat tulajdonába ad ingyenesen.
* az NFA-val folyamatosan egyeztetünk a fölcserével kapcsolatban
* június 19-én a Szikra Sportegyesület alakuló ülésén vettem részt, a tisztségviselők meg lettek választva, talán a csapat is összeáll. Az épület tervei elkészültek, engedélyeztetésre már be is nyújtottuk. Engedélyt csak akkor kapunk, ha közvetlen csatlakozás van a közútra. A sportpályához vezető út nem a miénk, a terület cseréjével kapcsolatban az egyeztetést megkezdtük Szabados Andrással és társával. Régebben már egyezkedtünk velük, de a csere nem jött létre, mivel irreális árat kértek a földterületek különbözetére. Ha nem sikerül megegyeznünk akkor kisajátítási eljárást fogunk kezdeményezni.
* június 20-án a Nyugdíja klub meghívására vendégeink voltak Patról.

Délután bor úton voltam

* Községünkben problémát okoz, hogy nincs egy olyan központi terünk, ahol ki lehetne kapcsolódni, pihenni. Ahhoz hogy ezt a problémát megoldjuk egy szponzor felajánlotta, hogy megfinanszírozza a Kossuth Lajos utcában lévő 556/1 hrsz-ú üres telek és Kolozsi Istvánék házának megvásárlását. Ezekhez a területekhez és az Eszköz Kft-től ingyenes tulajdonba adandó házzal együtt egy nagy területet kapnánk. Az épületek lebontása után egy központi teret tudnánk kialakítani. A felajánlás elfogadásáról testület határozata szükséges.
* Szabó Gábor magánvállalkozó jelezte, hogy a téli síkosság mentesítést nem folytatja tovább, helyette kell valaki mást találnunk.

A képviselő-testület rövid beszélgetés után, egyhangú 5 igen, 0 nem és 0 tartózkodással az alábbi határozatot hozta:

**56/2015.( VI. 30.) számú határozat**

Bajót Község Önkormányzatának Képviselő-testülete Tóth Zoltán polgármester szóbeli beszámolóját az előző ülés óta történt fontosabb eseményekről elfogadja.

**Felelős:** Tóth Zoltán polgármester

**Határidő:** azonnal

**5) Napirend**

**Az Önkormányzat 2014 évi zárása**

( 4.számú melléklet)

**Tóth Zoltán polgármester:** Örömmel tájékoztatja a testületet, hogy**, e**lkészült a 2014.évi zárás, melyet megküldtünk a MÁK-nak. A finanszírozást remélhetőleg július végén visszamenőleg is megkapjuk. A REKI pályázaton 3.8 millió forintot kaptunk.

A képviselő-testület egyhangú, 5 igen, 0 nem, 0 tartózkodás mellett a **11/2015. (VII.02.) önkormányzati rendeletet** alkotja. *(Rendelet a jegyzőkönyv 5. melléklete)*

**6) Napirend**

**Önkormányzati lakás értékesítés feltételeinek megtárgyalása**

**Tóth Zoltán polgármester:** A beszámolóban már elmondta, hogy Balog Attilával kötött a bérleti szerződést fel kell mondanunk, hogy a lakás vásárláshoz hozzájuthasson a CSOK-hoz. Kéri a testülete, hogy szavazzanak a szerződés felmondásáról.

A képviselő-testület egyhangú 5 igen, 0 nem és 0 tartózkodással az alábbi határozatot hozta:

**57/2015.( VI. 30.) számú határozat**

Bajót Község Önkormányzatának Képviselő-testülete Balog Attila Bajót, Szabadság utca 54 szám alatti lakossal kötött bérleti szerződését felmondja.

**Felelős:** Tóth Zoltán polgármester

**Határidő:** azonnal

**7. Napirend**

**Duna-Vértes-Gerecse Hulladékgazdálkodási Társulás tagfelvétele**

**Tóth Zoltán polgármester:** Esztergom szeretne a Hulladékgazdálkodási Társuláshoz csatlakozni. A csatlakozáshoz testületi határozat szükséges.

A képviselő-testület rövid beszélgetés után, egyhangú 5 igen, 0 nem és 0 tartózkodással az alábbi határozatot hozta:

**58/2015.( VI. 30.) számú határozat**

Bajót Község Önkormányzatának Képviselő-testülete úgy dönt, hogy hozzájárulását adja, hogy Esztergom Város csatlakozzon a Duna-Vértes Regionális Hulladékgazdálkodási Társuláshoz.

**Határidő:** azonnal

**Felelős:** polgármester

**8. Napirend**

**ÉDV Zrt. 2015. évi gördülő fejlesztési terv elfogadása**

**Tóth Zoltán polgármester:** Az ÉDV Zrt-nek csak bérlésre adtuk át az eszközöket, ezért bérleti díjat kapunk, de ezt a bérleti díjat a gördülési terv keretében visszaforgatja az üzemeltető az állag megóvásra, erre kellett tervet készíteni.

A képviselő-testület egyhangú 5 igen, 0 nem és 0 tartózkodással az alábbi határozatot hozta:

**59/2015.( VI. 30.) számú határozat**

Bajót Község Önkormányzatának Képviselő-testülete úgy dönt, hogy az ÉDV Zrt   
által készített, Bajót gördülő fejlesztési tervét elfogadja.

**Határidő:** azonnal

**Felelős:** polgármester

**9. Napirendi pont**

**Egyebek**

**Tóth Zoltán polgármester:** A beszámolóban említett két ingatlan vásárlására, az eszköz kft-től való igénylésre és, hogy elfogadjuk az erre a célra történő felajánlást határozatot kell hoznunk.

**Tóth Zoltán polgármester:** Kéri a testületet, hogy először szavazzanak Szabó Ferencné 556/1 hrsz-ú telkének megvásárlásról

A képviselő-testület egyhangú 5 igen, 0 nem és 0 tartózkodással az alábbi határozatot hozta:

**60/2015.( VI. 30.) számú határozat**

Bajót Község Önkormányzatának Képviselő-testülete úgy dönt, hogy Szabó Ferencné Bajót, Kossuth Lajos utca 93 szám alatti lakos 556/1-hrsz-ú ingatlanát megvásárolja.

Felhatalmazza a polgármester az ingatlan értékbecslésének elvégeztetésére és a szerződés megkötésére.

**Felelős:** Tóth Zoltán polgármester

**Határidő:** folyamatos

**Tóth Zoltán polgármester:** A Kossuth L. u. 88. sz. alatti ingatlan vételárát még pontosan nem tudjuk, a tulajdonosokkal most folyik az egyeztetés, de felajánlásként annyi összeget fogunk kapni amekkora a vételár, önkormányzati forrás nem fog kelleni. Kéri a testületet, hogy szavazzanak a Kossuth L. u 88. számú ingatlan megvásárlásról

A képviselő-testület egyhangú 5 igen, 0 nem és 0 tartózkodással az alábbi határozatot hozta:

**61/2015.( VI. 30.) számú határozat**

Bajót Község Önkormányzatának Képviselő-testülete úgy dönt, hogy a Bajót Kossuth Lajos utca 88 szám alatti lakóházat megvásárolja, ezen ingatlan vásárláshoz és az 556/1 hrsz-ú ingatlan megvásárlásához szükséges felajánlott összeget elfogadja.

**Felelős:** Tóth Zoltán polgármester

**Határidő:** folyamatos

**Tóth Zoltán polgármester:** Kéri a testületet, hogy szavazzanak az Eszköz Kft-től visszaigényelhető Kossuth L. u 86 számú ingatlan visszaigényléséről.

A képviselő-testület egyhangú 5 igen, 0 nem és 0 tartózkodással az alábbi határozatot hozta:

**62/2015.( VI. 30.) számú határozat**

Bajót Község Önkormányzatának Képviselő-testülete úgy dönt, hogy a Bajót, Kossuth Lajos utca 86 szám alatti családi ház Eszközkezelő Kft-től visszaigénylésével kapcsolatos ügyek intézésével a polgármestert megbízza.

**Felelős:** Tóth Zoltán polgármester

**Határidő:** folyamatos

**Tóth Zoltán polgármester**: A Jázmin Asszonykórustól támogatási kérelem érkezett. A civil szervezetek támogatásáról szóló rendeletünk lehetővé teszi támogatásukat. Támogatási összegnek 100.000 Ft-ot javasol.

**63/2015.( VI. 30.) számú határozat**

Bajót Község Önkormányzatának Képviselő-testülete úgy dönt, hogy a Népviseletes Asszonykórust 100.000 Ft támogatásban részesíti.

**Felelős:** Tóth Zoltán polgármester

**Határidő:** azonnal

Mivel más napirendi pont nem volt a polgármester az ülést bezárta.

Tóth Zoltán Tarnóczy Tünde

Polgármester jegyző